બળાત્કાર કેસના આરોપમાં લાજપોર જેલમાં સજા ભોગવી રહેલા ડો, પ્રફુલ્લ દોશીને શુકવારે સવારે લાજપોર જેલમાંથી મુકત કરવામાં આવ્યા ત્યારે તેઓ પોતાની કપડાંની થેલી સાથે જેલની બહાર નિકળતા નજરે પડયા હતા. કતારગામની પરણિતાએ હાઇકોર્ટમાં કેસ આગળ નહીં વધારવાની અરજી કરતા ડો. દોશીનો છુટકારો થયો હતો.જો કે આ બાબતે પ્રજાપતિ સમાજ અને લોકોમાં ભારે આક્રોશ જોવા મળી રહ્યો છે.પોલીસ, પ્રેસ અને પ્રજાના ખંભે બંદુક મુકી પિડીતા અને તેના પરિવારે ફાયદો મેળવી લીધો હોવાની ચર્ચા ચાલી રહી છે.